# Emanuel Lasker

| Emanuel Lasker |
| --- |
|  |
| Država | Šablon:Njemačka |
| Datum rođenja | 24. 12. 1868. |
| Mjesto rođenja | Berlinek, Poljska |
| Datum smrti | 11. 1. 1941. |
| Mjesto smrti | New York, SAD |
| Titula | velemajstor |
| Svjetski šampion | 1894–1921. |
| Najveći ELO rejting | 2878 (maj 1894) |

**Emanuel Lasker** bio je njemački šahista, matematičar i filozof.

Titulu prvaka svijeta u šahu osvojio je 1894. godine pobjedom u meču protiv Wilhelma Steinitza. Na tronu se zadržao punih 27 godina, što nijednom igraču svijeta nije uspjelo do danas (najozbiljniji konkurent u tom pogledu bio mu je Garry Kasparov, koji je uz svesrdnu pomoć FIDE izgubio titulu). Lasker je titulu za to vrijeme odbranio 7 puta, a izgubio ju je od Capablanke 1921. godine. U njegove velike pobjede spadaju one na turnirima u Londonu (1899), St. Petersburgu (1896. i 1914) i New Yorku (1924). Uveo je u šah psihološki pristup protivniku. Povremeno je napuštao šah da bi se bavio matematikom (doktorirao 1902 - postoji Laskerova teorema u oblasti vektora) i filozofijom. Prvi je tražio visoke hohorare da ne bi, kao prethodnici (naročito Steinitz), umro siromašan. Međutim, zbog progona Jevreja od strane nacista bio je prisiljen emigrirati iz Njemačke, ostavivši za sobom sve što je imao, tako da je i on posljednje godine života proveo u finansijskim problemima.

## Izdvojene partije

* Lasker - Bauer, Amsterdam, 1889, Birdovo otvaranje: Holandska varijanta (A03) - iako ovo nije najranija poznata partija s uspješnom dvostrukom žrtvom lovca, ova kombinacija poznata je kao "Lasker-Bauerova kombinacija" ili "Laskerova žrtva"
* Pillsbury - Lasker, St. Petersburg, 1895, Odbijeni damin gambit: Pseudo-Tarraschev. Primitivna Pillsburyjeva varijanta (D50) - briljantna žrtva u 17. potezu dovodi do pobjedničkog napada
* Steinitz - Lasker, London, 1899, Bečka partija: Bečki gambit. Steinitzova varijanta (C29) - stari i novi prvak u punom su zamahu
* Marshall - Lasker, meč za titulu svjetskog prvaka 1907, 1. partija, Španjolka: Berlinska odbrana. Nyholmov napad (C65) - Laskerov napad nedovoljan je za brzu pobjedu, pa ga Lasker mijenja za završnicu u kojoj ubrzo vezuje Marshalla u čvorove
* Lasker - Schlechter, meč za titulu svjetskog prvaka 1910, 10. partija, Slavenska odbrana: Tiha varijanta (D11) - ne baš sjajna partija, ali partija kojom je Lasker odbranio titulu
* Lasker - Capablanca, St. Petersburg, 1914, Španjolka: Varijanta izmjene. Aljehinova varijacija (C68) - Lasker, kome je ovdje trebala pobjeda, iznenađujuće koristi tiho otvaranje, omogućujući Capablanki da pojednostavi partiju u ranoj fazi; bilo je mnogo debate o tome da li je Laskerov pristup predstavljao suptilnu psihologiju ili duboko razumijevanje pozicije
* Euwe - Lasker, Zürich, 1934, Odbijeni damin gambit: Moderni. Skakačeva odbrana (D52) - 66-ogodišnji Lasker pobjeđuje svjetskog prvaka, žrtvovavši damu da odbranu preokrene u napad

## Vanjske veze

* John O'Connor, Edmund Robertson, "Emanuel Lasker - biografija", MacTutor arhiva historije matematike
* 50 ključnih pozicija u Laskerovim partijama

|  |  |  |
| --- | --- | --- |
| Prethodnik: | **Svjetski šahovski prvak 1894 – 1921.** | Nasljednik:
 |
| **Wilhelm Steinitz** | **José Raúl Capablanca** |